Case ID: 1111179
Sentence 4: Hökmə əsasən x5 ona görə təqsirli bilinmişdir ki, xx.xx.2018-ci il tarixdə saat 14:30 radələrində özünə məxsus sürücülük hüququ olmaqla, ayıq vəziyyətdə idarə etdiyi “Hundai Sonata” minik markalı 99 * dövlət qeydiyyat nişanlı avtomobillə Qəbələ şəhəri 28 may küçəsinin Qəbələ rayon Turizm və Otelçilik məktəbinin qarşısından keçən hissəsində sağ hərəkət zolağı ilə ü4 istiqamətində hərkətdə olarkən, “Yol hərəkəti haqqında” Azərbaycan Respublikası qanununun 42-ci maddəsinin 1-ci hissəsinin, 12-ci hissəsinin 1ci bəndinin və 69-cu maddəsinin 7-ci hissəsinin 1-ci bəndinin tələblərini pozaraq, yəni sola dönməzdən qabaq müvafiq istiqamətə dönmək üçün xarici işıq siqnallarının köməyi ilə, bunlar olmadıqda və ya nasaz olduqda isə, əl işarələri ilə digər hərəkət iştirakçılarına siqnal verməli, bu zaman manevri təhlükəsiz etməli və digər iştirakçılar üçün maneə yaratmamalı, qadağan olduğu üçün piyada keçidinin üzərindən geriyə dönməməli, eləcə də, qarşı-qarşıya hərəkət hissələrini ayıran 1.3 qoşa bütöv üfüqi nişanlanma xəttini keçərək qarşı hərəkət hissəsinə çıxmamalı olduğu halda və bu tələblərə riayət etməklə hadisənin qarşısını almağa texniki imkanı olmasına baxmayaraq, göstərilən tələblərə riayət etməməklə yuxarıda sadalanan yol hərəkəti və nəqliyyat vasitələrinin istismarı qaydalarını açıq-aşkar kobud surətdə pozaraq, yəni idarə etdiyi avtomobillə sağdan birinci hərəkət zolağından xarici işıq siqnalından və ya əl işarələrindən digər hərəkət iştirakçılarına siqnal vermədən sola dönmə əməliyyatı aparıb, qadağan olunduğu halda piyada keçidinin üzərindən olmaqla, eləcə də qarşı-qarşıya hərəkət hissələrini ayıran 1.3 qoşa bütöv üfüqi nişanlanma xəttini kəsib əks istiqamətli hərəkət hissəsinə çıxmaqla təhlükəli şəkildə geriyə manevr edərkən həmin əks istiqamətli hərəkət hissəsində idarə etdiyi avtomobilin sol yan orta hissəsi ilə arxadan onunla eyni istiqamətdə əvvəlcə sağdan ikinci zolaqda, daha sonra isə qoşa bütöv xətti kəsib əks istiqamətli hərəkət zolağına çıxmaqla hərəkətdə olan sürücü x1 idarə etdiyi VAZ-21214 minik markalı 36 AA **** dövlət qeydiyyat nişanlı avtomobilin ön hissəsi ilə toqquşaraq, nəticədə cinayətkarcasına ehtiyatsızlığından özünün baş beyinin qişalarına və baş beyinin maddəsinə qansızma, baş beyinin əzilməsi, sol ağ ciyərin əzilməsi, sol İV,V, Vİ,Vİ qabırğaların yerdəyişmiş sınığı, diafraqmaya qansızma, sol böyrək ətrafı toxumaya qansızma, döş qəfəsinin yumuşaq toxumasına qansızma, başın ənsə-təpə nahiyyəsinin əzilmiş-cırılmış yarası, alının sağ tərəfinin, ağızın sağ bucağı nahiyyəsinin, sol mil bilək oynağının bayır tərəfinin, sol diz oynağının iç səthinin sıyrıqları kimi həyat üçün təhlükəli olan sağlamlığa ağır zərər vuran bədən xəsarətlərindən həmin gün xəstəxanada ölməsinə, idarə etdiyi avtomobildə sərnişin qismində olmuş x4 qapalı kəllə beyin travması, baş beyin silkələnməsi, döş qəfəsinin soldan İV qabırğanın sınığı, alının sol hissəsinin dərialtı hematoması, başın sol təpə nahiyyəsinin, sol dirsək oynağının bayır tərəfinin, sağ saidin bayır orta 1/3-nin sıyrığı kimi, az ağır zərər vuran bədən xəsarətləri yetirilməsinə, VAZ-21214 minik markalı avtomobilin sürücüsü x1 döş qəfəsinin soldan 6-cı qabırğanın yerdəyişən sınığı, burun qanaxması, burunun yumuşaq toxumasının əziyi, alının sağ tərəfinin, sağ saidin bayır orta 1/3-nin, sol dirsək oynağının iç səthinin, sağ dizin ön və sol dizin ön aşağı hissəsinin, sol iç topuğun,sağ bayır topuğun sıyrıqları kimi sağlamlığa az ağır zərər vuran bədən xəsarətləri yetirilməsinə, həmin avtomobildə sərnişində qismində olmuş x7 sol daban sümüyünün oynaq daxili qəlpəli yerdəyişən sınığı, çanaqda sağ sirkə kəsası hissəsinin sınığı, qapalı kəllə beyin travması, yüngül dərəcəli baş beyin silkələnməsi, alının sağ tərəfinin əzilmişdidilmiş yaraları, sol əlin üstünün, sağ dizin ön hissəsinin sıyrıqları kimi sağlamlığa az ağır zərər vuran bədən xəsarətləri yetirilməsinə, bundan başqa “xxxx” MMC-nin Qəbələ poçt filialına məxsus “VAZ-21214” minik markalı 36 AA **** dövlət qeydiyyat nişanlı avtomobilin zədələnərək sahibinə 4555 (dörd min beş yüz əlli beş) manat maddi ziyan vurulmasına, həmçinin özünə məxsus Hundai Sonata markalı 99 * dövlət qeydiyyat nişanlı avtomobilin zədələnərək 18070 (on səkkiz min yetmiş ) manat maddi ziyan vurulmasına səbəb olmuşdur.